**Свінагадоўля Беларусі** — галіна жывёлагадоўлі, якая займаецца гадоўляй свіней.

Пагалоўе
--------

 Пагалоўе свіней у сельскагаспадарчых прадпрыемствах Беларусі, 2018
Парасяты і свінаматка (справа) беларускай мясной пароды
Свінні беларускай чорна-пярэстай пароды
Па стане на 1 студзеня 2017 года ў гаспадарках усіх катэгорый налічвалася 3152 тыс. свіней. Пры гэтым 2734 тыс. з ніх змяшчалася ў сельскагаспадарчых арганізацыях, 30,7 тыс. — у фермерскіх гаспадарках і 387 тыс. — у асабістых гаспадарках насельніцтва. У 2017 годзе больш за ўсё свіней змяшчалася ў Гродзенскай вобласці (710,6 тыс.), Мінскай вобласці (663,2 тыс.), Брэсцкай вобласці (579,5 тыс.), менш за ўсё — у Гомельскай (488,5 тыс.), Віцебскай (405,2 тыс.) і Магілёўскай абласцях (305,1). У некалькіх раёнах свіней больш за 100 тыс. галоў — Камянецкім (108,2 тыс.), Гомельскім (149,5 тыс.), Гродзенскім (121,7 тыс.), Шчучынскім (121,1 тыс.).

У 2010—2016 гадах у краіне штогод уводзілася ў эксплуатацыю памяшканняў для ўтрымання свінняў на 32-206 тыс. месцаў (у суме — 562 тыс. месцаў).

На дынаміку рэалізацыі свініны на забой аказала негатыўны ўплыў эпізаатыя афрыканскай чумы свіней (гл. ніжэй):

| Год | Усяго(тыс. т)(у жывой вазе) | Δ | Буйнымі с/гарганізацыямі | Фермерамі | Гаспадаркамінасельніцтва |
| --- | --- | --- | --- | --- | --- |
| 2010 | 512 |  | 380 | 4 | 128 |
| 2011 | 540 | +5,5% | 411 | 4 | 125 |
| 2012 | 573 | +6% | 434 | 4 | 136 |
| 2013 | 599 | +4,5% | 460 | 4 | 135 |
| 2014 | 460 | -23% | 386 | 4 | 71 |
| 2015 | 460 | н/м | 390 | 4 | 66 |
| 2016 | 486 | +5,5% | 416 | 4 | 66 |
| 2017 | 496 | +2% | 431 | 4 | 61 |
| 2018 | 495 | н/м | 435 | 4 | 57 |

Пагалоўе свіней у Беларусі (тыс. галоў):

Эканамічныя паказчыкі
---------------------

Вытворчасць свініны ў Рэспубліцы Беларусь характарызуецца няўстойлівай рэнтабельнасцю: за 2012—2018 гады гэты паказчык у розныя гады вар’іраваўся ад −6,2 % (2013 год) да + 19,4 % (2012 год). У 2018 годзе рэнтабельнасць рэалізацыі свініны сельскагаспадарчымі арганізацыямі склала −4,1 %.

Эпізаатыі АЧС
-------------

16-18 лютага 2012 года ў вёсцы Нязнанава (Навагрудскі раён Гродзенскай вобласці) органы ветэрынарнага нагляду канфіскавалі ў мясцовых жыхароў і знішчылі ўсё пагалоўе свіней. Шэраг абставінаў паказваў на тое, што ў вёсцы магла адбыцца ўспышка афрыканскай чумы свіней. У Міністэрстве сельскай гаспадаркі і харчавання Беларусі гэтую інфармацыю абверглі, назваўшы падзеі, якія адбыліся, вучэннямі. Аднак версія Мінсельгасхарча ў незалежнай прэсе была падвергнутая сумневу па шэрагу прыкмет. Не маючы дакладнай інфармацыі аб тым, што здарылася, 29 лютага Дзяржаўная ветэрынарная і фітасанітарная служба Украіны ўвяла забарону на імпарт свініны, іншых адчувальных да хваробы жывёл і прадукцыі з іх з Беларусі, паказваючы на тое, што «*існуе верагоднасць таго, што выпадак у с. Нязнанава абумоўлены заносам узбуджальніка афрыканскай чумы свіней у Рэспубліку Беларусь*».

Улетку 2013 года ў Беларусі зноў была зафіксавана ўспышка афрыканскай чумы свіней. Паводле афіцыйнай інфармацыі, упершыню захворванне было выяўлена ў вёсцы Чапунь Іўеўскага раёна Гродзенскай вобласці. З прычыны гэтага ў зоне пагрозы ў чатырох суседніх раёнах — Карэліцкім, Навагрудскім, Стаўбцоўскім і Валожынскім — пачалося знішчэнне ўсяго пагалоўя свіней. Па папярэдніх дадзеных, крыніцай інфекцыі стаў імпартны камбікорм. Неўзабаве другі ачаг захворвання быў зарэгістраваны ў вёсцы Копці Віцебскага раёна. Да канца ліпеня абмежаванні для беларускай свініны ўвялі ўсе суседзі Беларусі — Латвія, Літва, Польшча, Расія і Украіна. Суседняя Літва абвясціла аб тым, што з 23 ліпеня ўсе людзі, якія перасякаюць яе мяжу з боку Беларусі, будуць падвяргацца прымусовай дэзінфекцыі. Акрамя таго, у Літве і Польшчы былі абвешчаныя планы будаўніцтва шматкіламетровых загарод для прадухілення траплення АЧС пасродкам дзікоў.

Крыніцы
-------

1. ↑  СХРБ 2017, с. 127—128.
2. ↑  СХРБ 2017, с. 133.
3. ↑  СХРБ 2017, с. 141—144.
4. ↑  СХРБ 2017, с. 51.
5. ↑  СХРБ 2017, с. 15.
6. ↑  СХРБ 2017, с. 150.
7. ↑  СХРБ 2019, с. 182.
8. ↑  Какую тайну скрывают от журналистов в деревне Незнаново? **(нявызн.)**(недаступная спасылка). Архівавана з першакрыніцы 26 красавіка 2013. Праверана 1 сакавіка 2012.
9. ↑  Украина запретила ввоз свинины из Беларуси(недаступная спасылка)
10. ↑  В Беларуси официально подтвердили вспышку африканской чумы свиней
11. ↑  Свиней продолжают изымать в Кореличском, Новогрудском, Столбцовском и Воложинском районах
12. 1 2  Польша хочет отгородиться от Беларуси забором
13. ↑  Россия ввела запрет на ввоз свиней и свинины из Витебской области
14. 1 2  Литва примет только дезинфицированных белорусов

Літаратура
----------

* Сельское хозяйство Республики Беларусь, 2017 (руск.).  Нацыянальны статыстычны камітэт Рэспублікі Беларусь (26 ліпеня 2017). Праверана 3 кастрычніка 2023.
* Сельское хозяйство Республики Беларусь, 2019 (руск.).  Нацыянальны статыстычны камітэт Рэспублікі Беларусь (29 ліпеня 2019). Праверана 3 кастрычніка 2023.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Свінагадоўля ў Беларусі

| ⛭Сельская гаспадарка Беларусі |
| --- |
| Гісторыя | 
* Гісторыя
* Гаспадарчыя заняткі беларусаў

 |
| Галіны | 
* Жывёлагадоўля
* Раслінаводства
* Садаводства
* Сельскагаспадарчае машынабудаванне

 |
| Жывёлагадоўля | 
* Аквакультура
	+ Рыбаводства
	+ Рыбагадавальнікі
* Авечкагадоўля
* Буйная рагатая жывёла
	+ Малако
	+ Мяса
* Зверагадоўля
* Конегадоўля
* Козагадоўля
* Птушкагадоўля
* Пчалярства
	+ Мёд
* Свінагадоўля

 |
| Раслінаводства | 

|  |  |
| --- | --- |
| Галіны | 
* Гароднінаводства
* Лясная гаспадарка
* Насенневодства
* Садаводства

 |
| Культуры | 
* Гародніна
	+ Агуркі
	+ Бульба
	+ Буракі
	+ Капуста
	+ Морква
	+ Перац
	+ Таматы
	+ Цыбуля
* Збожжавыя
	+ Авёс
	+ Жыта
	+ Зернебабовыя
	+ Кукуруза
	+ Пшаніца
	+ Трыцікале
	+ Ячмень
* Кармавыя
* Кветкі
* Садавіна
	+ Костачкавыя
	+ Саджанцы і расада
	+ Семечкавыя
		- Грушы
		- Яблыкі
* Тэхнічныя
	+ Алейныя
	+ Лён
	+ Цукровыя буракі
* Ягады

 |

 |
| Геаграфія | 
* Агракліматычнае раянаванне
* Агракліматычныя вобласці

 |
| Рэгуляванне | Міністэрства сельскай гаспадаркі і харчавання Рэспублікі Беларусь |
| Навука | 
* Аддзяленне аграрных навук НАН Беларусі
* Акадэмія аграрных навук Рэспублікі Беларусь
* Акадэмія сельскагаспадарчых навук БССР
* Беларуская дзяржаўная сельскагаспадарчая акадэмія
* Беларускі дзяржаўны аграрны тэхнічны ўніверсітэт
* Віцебская дзяржаўная акадэмія ветэрынарнай медыцыны
* Гродзенскі дзяржаўны аграрны ўніверсітэт
* Рэспубліканскі навукова-практычны цэнтр па дэкаратыўным садаўладкаванні

 |